ང་ཚོ་བཙན་བྱོལ་དུ་འབྱོར་ནས་བོད་མིའི་ཐུན་མིན་ཆོས་དང་ལེགས་སྦྱང་།སྐད་ཡིག་སོགས་མི་ཉམས་རྒྱུན་འཛིན་དང་ཉམས་པ་སླར་གསོའི་ཐོག་ཧྲ་ཐག་ཐག་ངང་གནས་ཡོད།དེ་བཞིན་ཤེས་ཡོན་ཐོག་ལའང་ཡར་རྒྱས་ཧ་ཅང་འགྲོ་དང་འགྲོ་བཞིན་པ་མ་ཟད་དཔལ་འབྱོར་ཐོག་ནས་ཀྱང་ཡར་རྒྱས་གང་ཙམ་ཕྱིན་ཡོད།ཕྱོགས་མཚུངས་བོད་མིའི་སྒྲིག་འཛུགས་ཀྱི་མང་གཙོ་ལམ་ལུགས་སྲ་བརྟན་ཐོག་ཚགས་ཚུད་རྒྱུན་སྐྱོང་ཐུབ་པ་དེ་དག་གཙོ་ཆེར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གི་ཐུགས་རྗེའི་བཀའ་དྲིན་དང་།དེ་ནས་བོད་མི་སྒྲིག་འཛུགས་ཀྱི་སྲི་ཞུ་བ་རྣམ་པས་སྐུ་ལས་སྐྱོན་པ་དང་།དེ་བཞིན་རྒྱ་ཆེ་མང་ཚོགས་རྣམས་ནས་ཀྱང་ཧུར་ཐག་གནང་བའི་བཀའ་དྲིན་རེད།ང་ཚོ་གཅིག་པུས་བྱས་པ་ཞིག་མིན་པར་དུས་དང་རྣམ་པ་ཀུན་ཏུ་ང་ཚོར་རྒྱབ་སྐྱོར་གནང་མཁན་ཕྱི་རྒྱལ་མི་སྣ་མང་པོ་ཞིག་གི་བཀའ་དྲིན་ཡང་ཆགས་ཡོད།